2024年绍斯波特持刀袭击事体

2024年7月29号上半日，英国默西塞德郡绍斯波特一家舞蹈学堂里向发生一桩大规模持刀袭击事体，死脱3個儿童，另有10人受伤，当中有8名儿童。

事发地“The Hart Space”是绍斯波特一家舞蹈学堂，来勒当地赫德街（）。事发个辰光，学堂正来勒举办一個主题是泰勒·斯威夫特个儿童瑜伽舞蹈工作坊，来仔25名儿童。袭击者捅死3名女童，當中2人当场断气。默西塞德郡警方来勒现场捉脱一名17岁个黑人男人，表示袭击动机尚弗清爽，必过伊拉弗会拿箇趟袭击当成功恐怖袭击。8月1号，嫌犯畀当局指控犯有3项谋杀罪搭仔10项谋杀未遂罪。

首相基尔·斯塔默形容箇桩事体“令人震惊”，感谢紧急服务部门个迅速反应，伊本人来勒第二天早丄向跑到现场去献花。7月30号夜到，上千人来勒阿特金森美術館搭仔圖書館外头守夜，献花同手寫个便签。

箇趟袭击发生以後，网络丄流传凶手是“穆斯林非法移民”个错误信息，弗少人跑去敲清真寺想拿伊敲脱，同默西塞德郡警方爆发冲突，並引起全国性骚乱。

 参考 

Category:2024年
Category:英国